IZDOTS

Ar Jelgavas valstspilsētas pašvaldības domes

2025. gada 27. februāra lēmumu Nr.3/3

**JELGAVAS VALSTSPILSĒTAS PAŠVALDĪBAS LĪDZDALĪBAS BUDŽETA PROJEKTU ATLASES KONKURSA KOMISIJAS NOLIKUMS**

1. **Vispārīgie jautājumi**
2. Jelgavas valstspilsētas pašvaldības Līdzdalības budžeta projektu atlases konkursa komisijas (turpmāk – Komisija) nolikums nosaka Komisijas uzdevumus, tiesības, struktūru un darba organizēšanas kārtību.
3. Komisija ir Jelgavas valstspilsētas pašvaldības domes (turpmāk – Dome) izveidota Jelgavas valstspilsētas pašvaldības (turpmāk – pašvaldība) institūcija, kas darbojas saskaņā ar normatīvajiem aktiem, Jelgavas valstspilsētas pašvaldības 2025. gada 27. februāra saistošajiem noteikumiem Nr.25-4 “Jelgavas valstspilsētas pašvaldības līdzdalības budžeta nolikums” (turpmāk – noteikumi) un šo nolikumu.
4. Komisija darbojas Domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās Domes pirmās sēdes sasaukšanas.
5. **Komisijas darbības mērķi, uzdevumi un tiesības**
6. Komisijas darbības mērķis ir nodrošināt līdzdalības budžeta projektu (turpmāk – projekts) atlasi atbilstoši noteikumos noteiktajai kārtībai.
7. Komisijas uzdevumi:
	1. izvērtēt projekta pieteikuma atbilstību noteikumos noteiktiem kritērijiem;
	2. izvērtēt projekta īstenošanas iespējamību;
	3. nodot atbilstošo projektu balsošanai iedzīvotājiem;
	4. pieņemt lēmumu par projekta pieteikuma noraidīšanu;
	5. pieņemt lēmumu par projekta atlases konkursa izbeigšanu bez rezultātiem;
	6. noteikt atbalstāmo projektu un pieņemt lēmumu par finansējuma piešķiršanu projekta īstenošanai.
8. Komisijas tiesības:
	1. pieprasīt no projekta pieteikuma iesniedzēja informāciju, kas nepieciešama Komisijas uzdevumu izpildei;
	2. uzdot pašvaldības struktūrvienībai vai iestādei, kuras kompetencē ir konkrētā projekta īstenošana, izvērtēt projekta pieteikuma īstenošanas iespējamību, projekta atbilstību noteikumos noteiktajiem kritērijiem un noteikt projekta īstenošanai nepieciešamo finansējuma apmēru.

**III.** **Komisijas sastāvs**

1. Komisiju 9 (deviņu) locekļu sastāvā apstiprina Dome.
2. Komisijas sastāvā iekļauj:
	1. Domes priekšsēdētāja vietnieku tautsaimniecības jautājumu programmā – Komisijas priekšsēdētāju;
	2. 2 Domes deputātus;
	3. pašvaldības iestādes “Centrālā pārvalde” Attīstības un pilsētplānošanas departamenta vadītāju;
	4. pašvaldības iestādes “Centrālā pārvalde” Pašvaldības īpašumu departamenta vadītāju;
	5. pašvaldības iestādes “Pilsētsaimniecība” pārstāvi;
	6. pašvaldības iestādes “Kultūra” pārstāvi;
	7. pašvaldības iestādes “Sabiedriskais centrs” pārstāvi;
	8. pašvaldības iestādes “Centrālā pārvalde” Administratīvā departamenta juristu.
3. Komisija no Komisijas locekļiem ievēl Komisijas priekšsēdētāja vietnieku.

**IV. Komisijas darba organizēšana**

1. Komisijas organizatorisko un tehnisko apkalpošanu nodrošina pašvaldības iestādes “Centrālā pārvalde” Attīstības un pilsētplānošanas departaments.
2. Komisijas sekretāru norīko pašvaldības izpilddirektors ar rīkojumu.
3. Komisijas priekšsēdētājs:
	1. organizē un vada Komisijas darbu;
	2. sasauc un vada Komisijas sēdes;
	3. pārstāv Komisiju komunikācijā ar projektu pieteikumu iesniedzējiem, pašvaldības struktūrvienībām vai iestādēm.
4. Komisijas priekšsēdētājs sasauc Komisijas sēdes pēc nepieciešamības.
5. Komisijas priekšsēdētāja pienākumus viņa prombūtnes laikā pilda Komisijas priekšsēdētāja vietnieks.
6. Komisijas sēdes var notikt, ja tajās piedalās ne mazāk kā puse no Komisijas locekļiem. Lēmumus pieņem ar Komisijas locekļu balsu vairākumu. Ja balsis sadalās līdzīgi, izšķirošā ir Komisijas vadītāja balss.
7. Pirms projektu pieteikumu izvērtēšanas uzsākšanas katrs Komisijas loceklis paraksta apliecinājumu, ka viņš nav personīgi ieinteresēts kādā no konkursā iesniegtajiem projektu pieteikumiem.
8. Ja Komisijas loceklis ir personīgi ieinteresēts kāda konkursā iesniegtā projekta pieteikuma izskatīšanā, viņš par to informē pārējos Komisijas locekļus un nepiedalās attiecīgā projekta pieteikuma vērtēšanā un lēmuma pieņemšanā.
9. Komisijas sēdes tiek protokolētas. Protokolu paraksta Komisijas vadītājs un Komisijas sekretārs.

Domes priekšsēdētājs A. Rāviņš